Naujukai (Kretinga)

Naujukai – kaimas Kretingos rajono savivaldybės centrinėje dalyje, 4 km į šiaurės rytus nuo Darbėnų, prie Dubupio upelio. Teritorijos plotas – 196,04 ha.savivaldyb%C4%97 Lietuvos gyvenviečių ribų žemėlapiai. Kretingos rajono savivaldybė, Darbėnų seniūnija, Naujukai

 Etimologija 
Vietovardis kilo iš žodžio „naujukas“ (naujokas), kuriuo šiaurės vakarų Žemaitijoje seniau buvo vadinami naujakuriai. Rašytiniuose šaltiniuose rašomas , , , . Vietos tarme kaimas vadinamas .

 Geografija 
Kaimas yra Pajūrio žemumoje, abipus Dubupio upelio. 51 procentą teritorijos sudaro miškai , o likusią – pievos, dirvos, vandens telkiniai, vienintelė sodyba ir ją su rajoniniu keliu  jungiantis keliukas, kurio atkarpa tarp sodybos ir upės vadinama Naujukų gatve. Naujukus juosia Prūdgalio, Šlaveitų, Vaineikių ir Barkelių žemės. 
 Istorija 
Naujukų teritorijoje plytėjo XVI a. susiformavusio Barkelių kaimo bendrosios ganyklos. Plėšininėje jų žemėje XVIII a. atsirado kaimui priklausanti nausėdija, vėliau pavadinta Barkelių užusieniu (, ). Joje 1779 m. stovėjo 3 sodybos, gyveno žemdirbiai Antanas Ronkaitis, Jurgis Barasa ir Domininkas Maslauskis su šeimomis.Inwentarz starostwa Połongowskiego. – Roku 1779. – Lietuvos mokslų akademijos Vrublevskių bibliotekos rankraščių skyrius. – F. 11. B. 43. – V žemėlapis

Vykdant baudžiavos panaikinimo reformą, 1861 m. užusienis pavadintas Naujukais (), kurie tebepriklausė Barkelių kaimo bendruomenei. Jo valstiečiai gavo teisę išsipirkti iš Darbėnų dvaro iki tol dirbtą žemę, už kurią išperkamuosius žemės mokesčius mokėjo grafui Juozpui Tiškevičiui.Списокъ мировыхъ участковъ и волостей Ковенской губерніи, составленъ въ 1870 году. – Ковна, 1870. – Cтр. 79

1872–1915 m. užusienyje buvo 3 sodybos.Карта г. Ковенской, Курляндской и части Пруссіи. – Рядъ Х. Листъ Ӏ. – Топ. Васильевъ, топ. Ѳедотовъ. – 1872 г.Карта Курляндск. и Ковенск. губ. – VII-9. – Гробинск. и Тельшевск. уѣзд. – Съемки 1895 года. –Топ. капитанъ Кедровъ. – (вып. 1913-1915 г.) Pirmojo pasaulinio karo pradžioje okupacinei Vokietijos imperijos karinei valdžiai 1915 m. pertvarkius administracinį-teritorinį Lietuvos suskirstymą, Naujukai tapo savarankišku kaimu.

Per 1923 m. Lietuvos gyventojų surašymą Naujukų kaime registruoti 3 ūkiai.Lietuvos apgyvendintos vietos. – Kaunas, 1925. – P. 112 Juose ūkininkavo Skersių, Mazalų ir kt. šeimos. 1935 m. kaimui priklausė apie 120 ha žemės. Ją dirbo 3 ūkininkų ir 3 trobelninkų šeimos.Lietuvos žemės vardynas. – Žemės vardai Naujukų kaimo Darbėnų valsčiaus Kretingos apskrities. – Surašė Ona Užgalytė. – 1935 m. – Lietuvių kalbos instituto Baltų kalbų ir vardyno tyrimų centro fondai 

Geografinės kaimo vietovės turėjo savo vardus. Juos 1935 m. surašė Darbėnų pradžios mokyklos mokytoja Ona Užgalytė. Per kaimą tekantį ir karštą vasarą išdžiūstantį Dubupį vadino Lankos upeliu. Jo vakarine pakrante driekėsi pelkėta, nenaudojama Šaltinių pieva. Vakaruose plytėjo Kalnų lauko dirva, šalia kurios buvo Užkalnio ganykla, apėmusi krūmais apaugusias ir vietomis arimui plėšiamas pievas. Netoli buvusios Užprūdžio ir Užsodnelio dirvos, o Užsodnelyje augo sodas. Kaimo šiaurėje buvo Užkylos, Laukelio, Užšopio dirvos ir Kumšalės ganykla. Šiauriau upelio, šalia sodybų, buvusi Žardyno pieva, kurioje seniau valstiečiai statydavo žardus šienui ir linams džiovinti. Rytuose driekėsi Steponiškė – pelkėta pieva ir ganykla, pavadinta seniau čia gyvenusio žemės nuomininko vardu. Pietryčiuose augo Dvarnosios miškas, iki Lietuvos žemės reformos priklausęs Darbėnų dvarui. Greta šių vietovių, žemės vardyno anketoje minimos dar Biržtvos ir Aprubo pievos bei Užjaujų dirva.Lietuvos žemės vardynas. – Žemės vardai Naujukų kaimo Darbėnų valsčiaus Kretingos apskrities. – Surašė Ona Užgalytė. – 1935 m. – Lietuvių kalbos instituto Baltų kalbų ir vardyno tyrimų centro fondai  

Sovietmečiu kaimas atiteko Darbėnų kolūkiui. Kalnų lauke, Barkelių ir Naujukų žemėje, veikė akmenų skaldykla, kurioje sprogdinti (skaldyti) iš kolūkio laukų suvežti rieduliai. Įsibėgėjus kolūkio dirbamos žemės laukų plėtrai ir melioracijai, 1985 m. Naujukuose sodybų nebeliko. Paskutinysis išsikėlė Vincas Skersys, kurio sodybvietę ilgą laiką žymėjo Lietuvos kultūros paminklų sąraše registruoti 1887 m. pastatyti koplytėlė ir monumentalus kryžius su Nukryžiuotojo skulptūra (šiuo metu sunykę).Julius Kanarskas. Darbėnų apylinkės kaimai. – Švyturys – 1992 m. rugpjūčio 19 d. 

2003 m. kaimą atgaivinti ėmėsi Skersių anūkas, kretingiškis meno kūrėjas Gediminas Staškauskas, senelių žemėje pasistatęs sodybą.Irena Šeškevičienė. Išmirusius kaimus mena Menkių „kasinalis“. – Pajūrio naujienos. – 2009 m. kovo 20 d. 2016 m. šiaurės vakarinė Naujukų dalis su Staškauskų sodyba buvo priskirta Darbėnų miesteliui, o priešais sodybą esanti keliuko atkarpa pavadinta Naujukų gatve. Kaimui buvo palikta 136,52 ha dydžio žemės ir miško plotas.Teisės aktų registras. – 2016 m. lapkričio 2 d. – Nr. 26124 Naujos gyvenviečių ribos neatitiko gyventojų lūkesčių, todėl 2022 m. Kretingos rajono savivaldybės taryba priėmė sprendimą,Kretingos rajono savivaldybės tarybos sprendimas „Dėl pritarimo pasiūlymams pakeisti Kretingos rajono savivaldybės gyvenamųjų vietovių teritorijų ribas“. – 2022-01-12. – Nr. T1-24 kuriuo Naujukams grąžino seniau turėtą žemę bei papildomai prie kaimo prijungė 60,52 ha dydžio plotą.

 Gyventojai 

 Žymūs žmonės 
Gyvena
Nuo 2003 m. kaime gyvena ir kuria menininkai Gediminas ir Rasa Staškauskai.Irena Šeškevičienė. Skulptoriaus mintis pakylėja bronziniai paukščiai. – Pajūrio naujienos. – 2009 m. spalio 9 d.Audronė Puišienė. Rasa ir Gediminas Staškauskai: „Be meno nebus nieko – nei pasiekimų, nei taikos“. – Pajūrio naujienos.  – 2023 m. lapkričio 10 d.

 Kultūros paveldas 
 Monumentalus kryžius su Nukryžiuotojo skulptūra (pastatytas XX a. I p.; atstatytas 2020 m.).  

 Šaltiniai 

 Nuorodos 
 Kretingos apskrities Darbėnų valsčiaus Naujukų kaimo žemės vardyno anketa (1935 m.), saugoma Lietuvių kalbos instituto Baltų kalbų ir vardyno tyrimų centro fonduose


 Išmirusius kaimus mena Menkių „kasinalis“. – Vakarų ekspresas. – 2009 m. kovo 20 d.
 Skulptoriaus mintis pakylėja bronziniai paukščiai. – Vakarų ekspresas. – 2009 m. spalio 10 d.

Kategorija:Kretingos rajono savivaldybės gyvenvietės